Discussió:Sistema horari català

message: Ein???
1:35 ... el rellotge diu dos quarts de dues i cinc?????????????? Què? En tot cas seria dos quarts i cinc de dues, tal com diu l'article. Jo no sé arreglar-ho. --Hei hei 01:41, 29 jun 2006 (UTC)
replies: text: S'utilitzen les dues formes: dos quarts de dues i cinc [minuts] i dos quarts i cinc [minuts] de dues. M'he decantat per la primera pel que diu a l'enllaç extern : la segona és informal i la primera la considera més correcte. Quan es sobreentén l'hora sí que es diu "dos quarts i cinc". --VRiullop (parlem-ne) 18:30, 29 jun 2006 (UTC)
replies: text: :Tal com he dit a la plantilla en qüestió, jo si no es posa la paraula minuts a darrera, no em sona bé (és a dir, són dos quarts de tres i cinc minuts, em sona bé. Són dos quarts de tres i cinc, em sona molt malament). He mirat la pàgina que dius i no he vist enlloc que ho posin sense aquests minuts a darrera de tot quan l'hora va davant dels minuts. Potser se m'ha passat?--Xtv (que dius que què?) 18:45, 29 jun 2006 (UTC)
replies: text: ::Doncs potser tens raó. L'expressió sencera és "són dos quarts de tres i cinc minuts". Si s'obvien els minuts i l'hora és "dos quarts i cinc". "Dos quarts i cinc de tres", obviant només els minuts, és molt corrent. Ja ho canviaré quan tingui temps, potser a tres quarts de quinze. --VRiullop (parlem-ne) 20:33, 29 jun 2006 (UTC)
thread_title: 1:35

message: Abans de continuar l'article potser que us mireu l'article "Hora catalana" per tal que no hi hagi dos articles sobre el meteix tema que calgui fusionar després. --Quico (discussió) 18:34, 4 maig 2008 (CEST)
*Després de consultar els excel·lents estudis que he annexat a l'article, considero que es podria fer un magnífic treball reflexant-hi el ventall de formes de notar les hores en els territoris de parla catalana a més a més del model tradicional del català central "[quarts] + de + [hora], comptant els quarts passats, no els que falten". Així mateix, caldria recollir la curiosa evolució des del segle XV de les diverses formes de notar l'hora, a vegades coexistent. En fi, ho deixo aquí per si l'autor de la pàgina considera de fer-ho ell o permet que m'hi dediqui jo.--El noi de la garriga (discussió) 20:00, 13 juny 2008 (CEST)
thread_title:  Nou article, fusionat 

message: Hora actual
00:24
gairebé un quart i deu d'una
Què? Son dos quarts menys cinc, de tota la vida! Qui s'encarregui d'això ho pot arreglar?--Iarma (discussió) 00:27, 5 oct 2008 (CEST)
replies: text: Hi ha moltes expressions i variacions. La referència utilitzada, que és als enllaços externs, recull aquestes formes:

text: *gairebé/quasi un quart i deu d'una

text: *un quart d'una i nou minuts

text: *passen nou minuts d'un quart d'una

text: *falten/manquen sis minuts per a dos quarts d'una

text: --V.Riullop (parlem-ne) 11:03, 5 oct 2008 (CEST)
thread_title: 00:24

message: Les hores s'haurien d'escriure amb un punt, segons tinc entès, en català.!
00.24 h
replies: text: Efectivament, veig que a Optimot (Fitxa  6656/1: indicar l'hora (sistema internacional) diu que és un punt. A la gramàtica de l'IEC (la grafia de les abreviacions) no ho diuen explícitament, però posen un punt en un exemple. Algun comentari més? --V.Riullop (parlem-ne) 22:22, 8 maig 2010 (CEST)
replies: text: :Al manual d'ortotipografia d'en Solà, hi diu això: «Hores, minuts i segons separats per dos punts (norma ISO) o per un punt, i seguit, si cal, del símbol h: "L'acte començà puntualment a les 18:15 (o a les 18.15) h."» (Josep M. Pujol i Joan Solà: Ortotipografia: Manual de l'autor, l'autoeditor i el dissenyador gràfic. Barcelona: Columna, 1995, § 7.89.1). Sembla, doncs, que tan bona és la fórmula amb dos punts com amb un. Tot i que, certament, a l'Optimot opten per la solució amb un punt: «Per separar les hores dels minuts podem trobar, a vegades, els dos punts: 14:37 h. Es considera més adequat, però, l'ús del punt: 14.37 h. En aquest cas, l'ús de la coma és del tot incorrecte.» --Enric (discussió) 12:14, 20 des 2010 (CET)
thread_title:  Un punt